EA ทำพิธีติดตั้งใบพัด “โครงการหนุมาน”
EA ทำพิธีติดตั้งใบพัดกังหันลม โรงไฟฟ้าพลังงานลม “โครงการหนุมาน” จ.ชัยภูมิ
1 มิ.ย. 2561

นายสมโภชน์ อาหุนัย (ขวา) ประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน) หรือ EA และ นายมงคล อดทน (ซ้าย) รองผู้ว่าราชการ จังหวัดชัยภูมิ ร่วมทำพิธีติดตั้งใบพัดกังหันลม (Blade Lifting Ceremony) โรงไฟฟ้าพลังงานลม จังหวัดชัยภูมิ หรือ “โครงการหนุมาน” ขนาดกำลังการผลิต 260 เมกะวัตต์
โดยการติดตั้งเสากังหัน มีจำนวนรวมทั้งสิ้น 103 ชุด ขนาดกำลังการผลิตชุดละประมาณ 2.5 เมกะวัตต์ ขณะนี้การก่อสร้างมีความคืบหน้าเป็นอย่างมาก หากติดตั้งแล้วเสร็จ คาดว่าจะเริ่มการขายไฟเข้าระบบในเชิงพาณิชย์ (COD) ภายในไตรมาสที่ 4 ปี 2561 นี้ ซึ่งจะทำให้กำลังการผลิตไฟฟ้าของบริษัทฯ ทั้งในส่วนของโซลาร์ฟาร์มและวินด์ฟาร์ม เพิ่มเป็น 664 เมกะวัตต์